6. โครงการในอนาคต ( FUTURE PLAN )

ตามที่บริษัทฯ ได้เปิดเผยโครงการลงทุนในปีที่ผ่านมานั้น
แบ่งเป็นโครงการในประเทศและโครงการในต่างประเทศ ขณะนี้มีข้อมูลเพิ่มดังนี้คือ

6.1 เรื่องที่บริษัทย่อยแห่งหนึ่ง บริษัท ยูเนี่ยนเอ็นเนอร์ยี่ จำกัด (UE)
ได้ลงทุนในโครงการผลิตไฟฟ้า บางส่วนของโครงการหินกรูด จังหวัดประจวบคีรีขันธ์
และได้ถูกเลื่อนกำหนดการก่อสร้างจนถึงปัจจุบันนั้น
บัดนี้มีความคืบหน้าของโครงการโดยจะมีการเปลี่ยนเชื้อเพลิงจากถ่านหินเป็นก๊าซธรรมชาติ
และย้ายสถานที่ตั้งของโรงงานจากจังหวัดประจวบคีรีขันธ์ไปยังจังหวัดราชบุรีโครงการนี้จะมีผู้ถือหุ้นฝ่ายไทยเพิ่ม
คือ บริษัท ปตท. จำกัด (มหาชน) และบริษัท ราชบุรี อัลลายแอนซ์ จำกัด
ซึ่งเป็นบริษัทย่อยของบริษัท ผลิตไฟฟ้าราชบุรีโฮลดิ้ง จำกัด (มหาชน) ในสัดส่วน 15 % และ 25 %
ของทุนจดทะเบียนของโครงการนี้ตามลำดับ ในส่วนของบริษัทย่อยจะลดสัดส่วนการถือหุ้นจาก 15 %
เหลือ 10 % ของทุนจดทะเบียนในโครงการเดิมชื่อ บริษัท ยูเนี่ยนเพาเวอร์ ดีเวลลอปเม้นท์ จำกัด
ปัจจุบันได้เปลี่ยนชื่อเป็น บริษัท ราชบุรีเพาเวอร์ จำกัด (RPCL) ซึ่ง RPCL
จะเป็นบริษัทผลิตกระแสไฟฟ้าอิสระ (IPP)
ที่มีสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย (EGAT) จะมีกำลังการผลิตรวม 1,400
เมกะวัตต์ เงินลงทุนของโครงการนี้มีจำนวน 890 ล้านเหรียญสหรัฐ
ตามแผนงานจะสามารถเริ่มจ่ายกระแสไฟฟ้าระยะแรกให้กับ EGAT ตั้งแต่ปลายเดือนมีนาคม 2551
เป็นต้นไป ถ้าโครงการนี้สามารถดำเนินงานได้ตามแผนงาน บริษัทฯ
จะได้รับผลตอบแทนในรูปของเงินปันผลตั้งแต่ ปี 2551 เป็นต้นไป
ส่วนปัจจัยที่อาจทำให้โครงการไม่สามารถดำเนินไปตามแผนได้คือ
ความสามารถในเรื่องการหาแหล่งเงินกู้ของ RPCL ไม่บรรลุผลสำเร็จตามแผน แต่ถ้า RPCL
สามารถเจรจาหาแหล่งเงินกู้สำเร็จ ทางบริษัทฯ จะได้รับเงินลงทุนระหว่างดำเนินการจำหน่าย
เงินให้กู้ยืม และเงินทดรองจ่ายทั้งสิ้นคืนภายในรอบปี 2547 นี้

2.  โครงการในต่างประเทศ

    6.2.1 บริษัทมีโครงการลงทุนในโรงไฟฟ้าแห่งใหม่ ชื่อ Shangyu Hangzhou Union
    Cogeneration เป็นโรงไฟฟ้าพลังความร้อนร่วม จะมีกำลังการผลิตกระแสไฟฟ้า 24
    เมกะวัตต์ ผลิตไอน้ำ 390 ตันต่อชั่วโมง อยู่ในมณฑลเจ้อเจียง ประเทศจีน
    โครงการนี้จะต้องใช้เงินลงทุนรวม 320 ล้านRMB เป็นเงินทุน 100 ล้าน RMB และเงินกู้
    220 ล้านRMB-ขณะนี้อยู่ในระหว่างการก่อสร้าง แต่ยังไม่ได้ดำเนินการผลิต
    คาดว่าจะเริ่มดำเนินการได้ในปลายปี 2547

3.  โครงการขยายกำลังการผลิต

โครงการ Wuxi-Union Cogeneration จะเพิ่มการผลิตไฟฟ้าอีก 100 เมกะวัตต์ ไอน้ำ 660
ตันต่อชั่วโมง โดยใช้เงินลงทุนรวม 620 ล้านRMB ซึ่งประกอบด้วยการเพิ่มทุนจดทะเบียน USD 15
ล้าน ที่เหลือเป็นเงินกู้ในประเทศจีน เมื่อโครงการขยายนี้ดำเนินการแล้วเสร็จ
จะมีกำลังการผลิตไฟฟ้ารวม 142 เมกะวัตต์ ไอน้ำ 885 ตันต่อชั่วโมง โครงการนี้
มีสัดส่วนการลงทุนของบริษัทในกลุ่ม สหยูเนี่ยน จำนวนร้อยละ 45 คาดว่าจะเริ่มดำเนินการได้ในปี
2547

โครงการ Yixing-Union Cogeneration จะเพิ่มการผลิตไฟฟ้าอีก 250 เมกะวัตต์ ไอน้ำ 960
ตันต่อชั่วโมง ซึ่งต้องใช้เงินลงทุนรวม 1,300 ล้าน RMB
โดยอาศัยแหล่งเงินกู้ภายในประเทศจีนทั้งหมด เมื่อดำเนินการแล้วเสร็จ
จะมีกำลังการผลิตไฟฟ้ารวม 334 เมกะวัตต์ ไอน้ำ 1,620 ตันต่อชั่วโมง
สัดส่วนการถือหุ้นของบริษัทในกลุ่มสหยูเนี่ยน คือร้อยละ 50 ทั้งนี้คาดว่าจะเริ่มดำเนินการได้ ในปี
2548

โครงการ Zhang jiagang Shenzhou-Union Cogeneration จะเพิ่มการผลิตไฟฟ้าอีก 6
เมกะวัตต์ ไอน้ำ 75 ตันต่อชั่วโมง ซึ่งต้องใช้เงินลงทุนรวม 26 ล้าน RMB
โดยเป็นเงินกู้ในประเทศจีนทั้งหมด เมื่อดำเนินการแล้วเสร็จ จะมีกำลังการผลิตไฟฟ้ารวม 18
เมกะวัตต์ ไอน้ำ 186 ตันต่อชั่วโมง สัดส่วนการถือหุ้นของบริษัทในกลุ่มสหยูเนี่ยน คือร้อยละ 83.3
ทั้งนี้คาดว่าจะเริ่มดำเนินการได้ในปี 2547

โครงการ Zhejiang Jiashan-Union Cogeneration จะเพิ่มการผลิตไฟฟ้าอีก 3 เมกะวัตต์
ไอน้ำ 35 ตันต่อชั่วโมง จะต้องใช้เงินลงทุนรวม 16 ล้าน RMB โดยจะเป็นการเพิ่มทุนจดทะเบียน
USD 1.2 ล้าน ที่เหลือเป็นเงินกู้ในประเทศจีน เมื่อดำเนินการแล้วเสร็จ
จะมีกำลังการผลิตไฟฟ้ารวม 15 เมกะวัตต์ ไอน้ำ 160 ตันต่อชั่วโมง
สัดส่วนการถือหุ้นของบริษัทในกลุ่มสหยูเนี่ยน คือร้อยละ 87.73 ทั้งนี้
คาดว่าจะเริ่มดำเนินการได้ในปี 2547

โครงการต่างๆ ข้างต้นนี้ จะสามารถดำเนินการได้ตามแผน
เนื่องจากได้รับการอนุญาตจากหน่วยงานทางการที่เกี่ยวข้องแล้ว
และมีอุปสงค์รองรับปริมาณกระแสไฟฟ้าและไอน้ำที่เพิ่มขึ้น
เนื่องจากอยู่ในเขตพื้นที่การพัฒนาเศรษฐกิจของประเทศจีน ซึ่งยังอยู่ในช่วงขาดแคลนกระแสไฟฟ้า